Købt for 40 mio: Dansk debut i målfest – Ekstra Bladet
Onsdag d. 7. feb. 2018 - kl. 23:22 0
Købt for 40 mio: Dansk debut i målfest
Rasmus Nissen fik onsdag debut for Ajax Amsterdam, da holdet vandt med 4-2 over Roda på udebane i den hollandske liga
Se højdepunkter fra Rasmus Nissens debutkamp her. Video: SNTV
Den tidligere FC Midtjylland-spiller Rasmus Nissen skiftede i januars transfervindue til hollandske Ajax for angiveligt 40 millioner kroner, og onsdag aften havde den danske højreback debut for sin nye klub. Tidligere har han blot været med på bænken.
Det skete i opgøret mod Roda, der endte med en Ajax-sejr på 4-2.
Danskeren fik hele kampen for sin nye klub, hvor han efter bare to minutters spil kunne se Gustafson bringe Roda i front, da han lige nøjagtigt fik bolden over stregen for næsen af netop Nissen.
Flere billeder af Nissen i Ajax-debuten (Fotos: All Over)
Men Ajax fik vendt kampen, og efter 24 minutter var hovedstadsklubben i front med 2-1, da Ziyech og van der Beek havde scoret for Ajax. I anden halvleg kunne Klaas-Jan Huntelaar gøre det til 3-1 for Ajax
Vancamp stod derefter for reduceringen til 3-2 for Roda, der med ti minutter tilbage nu kunne ane en smule håb om point. Det blev dog slået ihjel afHuntelaar bare to minutter efter, da han satte sidste fod på et angreb, der endte med den fjerde Ajax-scoring i kampen.